अंजली माली | महाराष्ट्र मुंबई : 13 जुलाई 2021
कोरोना महामारी के काल में व्यापारियों के साथ-साथ आम आदमी को भी नुकसान हुआ हालांकि कोविड संक्रमण अब नियंत्रण में है, लेकिन यह खत्म नहीं हुआ है। कारोबार को नियमित करने की अनुमति मिलने के लिए मुंबई के व्यापारियों ने आंदोलन किया है और बीएमसी चुनाव के बहिष्कार की घोषणा की है। इसको लेकर राजनेताओं द्वारा व्यापारियों को भड़काया जा रहा है। इस तरह के आरोप लगाते हुए महापौर किशोरी पेडनेकर ने कहा लोगों की जान बचाना हमारा कर्तव्य है और मुख्यमंत्री उद्धव ठाकरे इस मामले पर कोई ना कोई रास्ता निकालेंगे।
महापौर पेडनेकर ने विश्वास जताया कि अगले दो से तीन दिनों में फैसला लिया जा सकता है। व्यापारी संघों के पीछे अलग-अलग चेहरे हैं। दबाव प्रणाली का उपयोग करते समय भी जान की परवाह करनी चाहिए। हमें मुंबई के नागरिकों की चिंता है। इसका जिक्र मेयर ने भी किया था। कौन क्या कह रहा है, इस पर ध्यान देने की बजाय हम अपना काम कर रहे हैं, बीजेपी का नाम लिए बिना निशाना साधा। मुंबई में लॉकडाउन को लेकर गुरुवार 15 तारीख को अहम बैठक होने की संभावना है। ऐसे संकेत मिल रहे हैं कि मौजूदा नियम में कुछ राहत प्रदान की जाएगी। तीसरी लहर को रोकने के लिए टीकाकरण की जरूरत है। मुंबई में अब तक 49 लाख नागरिकों ने पहली खुराक ली है और 13 लाख नागरिकों ने दोनों खुराक ली है। रविवार को मुंबई को 1 लाख 85 हजार खुराक मिली। महापौर ने यह भी कहा कि इससे और ज्यादा रफ्तार से वैक्सीनेशन कर तीसरी लहर को रोकने में मदद मिलेगी।